techiaith/cofnodycynulliad_en-cy huggingface dataset:
English: Okay. Well, moving on: letters sent by your chief planner to local authority heads of planning from 27 March provided helpful guidance on how local planning authorities maintain services during the pandemic. These stated, for example, that those breaches of planning control that would merit the use of a stop notice or temporary stop notice require immediate attention from the local planning authority. Site visits in such cases are essential travel, and site visits, either in relation to posting site notices or for the purpose of assessing and analysing site conditions, including enforcement, cannot be undertaken from home, so are a reasonable excuse to travel for the purpose of the coronavirus regulations carried out in compliance with the requirements of the regulations. How, therefore, do you respond to the several constituents in Flintshire, but only in Flintshire, who have reported separate unauthorised developments, and then copied me on council responses stating that, quote, 'Within the planning service, officers were prevented from carrying site visits out to comply with Welsh Government guidance', or making equivalent statements?
Welsh: O'r gorau. Wel, i symud ymlaen: roedd llythyrau a anfonwyd gan eich prif gynllunydd at benaethiaid cynllunio awdurdodau lleol ar 27 Mawrth yn rhoi arweiniad defnyddiol ar sut y mae awdurdodau cynllunio lleol yn cynnal gwasanaethau yn ystod y pandemig. Nododd y rhain, er enghraifft, fod angen i'r awdurdod cynllunio lleol roi sylw ar unwaith i'r achosion o dorri rheolaeth gynllunio a fyddai'n galw am ddefnyddio hysbysiad stop neu hysbysiad stop dros dro. Mae ymweliadau safle mewn achosion o'r fath yn deithio hanfodol, ac ni ellir cyflawni ymweliadau safle o adref, naill ai mewn perthynas â gosod hysbysiadau safle neu at ddibenion asesu a dadansoddi amodau safle, gan gynnwys gorfodi, felly maent yn esgus rhesymol dros deithio at ddibenion y rheoliadau coronafeirws a gyflawnir yn unol â gofynion y rheoliadau. Sut, felly, rydych yn ymateb i'r nifer o etholwyr yn Sir y Fflint, ond dim ond yn Sir y Fflint, sydd wedi rhoi gwybod am wahanol ddatblygiadau heb eu hawdurdodi, ac wedi fy nghopïo i mewn ar ymatebion cyngor sy'n datgan, ac rwy'n dyfynnu, O fewn y gwasanaeth cynllunio, rhwystrwyd swyddogion rhag cynnal ymweliadau safle er mwyn cydymffurfio â chanllawiau Llywodraeth Cymru, neu sy'n gwneud datganiadau cyfatebol?
English: Well, again, Mark, if you want to share with me the specifics of such complaints, then I'll be able to address them, but that's not something I'm able to address here from the despatch box on the floor of the Senedd. So, if you want to raise those individual issues with me outside here, I'm more than happy to look at them for you.
Welsh: Wel, unwaith eto, Mark, os ydych am rannu manylion cwynion o'r fath gyda mi, fe fyddaf yn gallu mynd i'r afael â hwy, ond nid yw hynny'n rhywbeth y gallaf fynd i'r afael ag ef yma ar lawr y Senedd. Felly, os ydych am godi'r materion unigol hynny gyda mi y tu allan i'r fan hon, rwy'n fwy na pharod i edrych arnynt ar eich rhan.
English: Thank you, David. Providing people with a safe, warm and secure home remains a key priority for this Government. We are making good progress on our commitment to provide 20,000 additional affordable homes. The pandemic has had some impact on house building, but we remain confident that we will meet the ambitious target.
Welsh: Diolch, David. Mae darparu cartref cynnes a diogel i bobl yn parhau i fod yn flaenoriaeth allweddol i'r Llywodraeth hon. Rydym yn gwneud cynnydd da ar ein hymrwymiad i ddarparu 20,000 o dai fforddiadwy ychwanegol. Mae'r pandemig wedi effeithio rhywfaint ar y gwaith adeiladu, ond rydym yn dal yn hyderus y byddwn yn cyrraedd y targed uchelgeisiol.
English: Thank you for that answer, Minister. So, we've got six months to go and, by my calculations, there's a lot of ground to make up. And I think it's very important that, as we are looking at the need for even more social housing, for example, as our experience of how we dealt with the homelessness crisis, and those roofless on the streets - . And I think that we do need candour so that parties preparing for the next election can look at what would be a reasonable target for the next Welsh Government to set. And I say this in the expectation that you probably won't now be able to meet the 20,000 target, and there are reasons for that; it's not a sanction I would apply against you. But we do need candour so that we can plan effectively, because housing at last, right across the UK, and the need for much more house building, seems to climbing up to the top of the agenda.
Welsh: Diolch am yr ateb hwnnw, Weinidog. Felly, mae gennym chwe mis i fynd ac yn ôl fy nghyfrifiadau i, mae llawer iawn i'w wneud eto. Ac rwy'n credu ei bod yn bwysig iawn, gan ein bod yn edrych ar yr angen am fwy fyth o dai cymdeithasol, er enghraifft, fel y mae ein profiad o'r ffordd y gwnaethom ymdrin â'r argyfwng digartrefedd, a'r rheini heb do uwch eu pennau ar y strydoedd - . A chredaf fod angen inni fod yn onest fel y gall pleidiau sy'n paratoi ar gyfer yr etholiad nesaf edrych ar beth fyddai'n darged rhesymol i Lywodraeth nesaf Cymru ei osod. A dywedaf hyn gan ddisgwyl na fyddwch bellach yn gallu cyrraedd y targed o 20,000, ac mae rhesymau dros hynny; ni fyddwn yn dymuno eich cosbi. Ond mae angen gonestrwydd arnom er mwyn inni allu cynllunio'n effeithiol, oherwydd mae'n ymddangos bod tai o'r diwedd, ledled y DU, a'r angen i adeiladu llawer mwy o dai, yn codi i frig yr agenda.
English: Actually, I really do think we will meet the 20,000 target. What we won't now do is exceed it, which we were hoping to do before the pandemic. But we are still confident that we will get to the 20,000. Actually, as I say, we had ambitions to go beyond that prior to the pandemic. I'm quite happy to share some of the figures that I have with you, because they're useful planning tools. So, we would need to build somewhere between 3,000 and 4,000 social homes a year across the whole of the term of the next Welsh Parliament in order to meet the current demand arising from people in emergency or temporary accommodation and what we know of the pipeline of those individuals who might come forward. So, that's a planning tool of somewhere between 3,000 and 4,000. A more ambitious one would, of course, do something more - it would start allowing people who want social housing, but who are not currently in that kind of accommodation, to access it, and a more ambitious target again might allow people who would like to access social housing, but have no hope whatsoever of getting to the top of any kind of priority need tree, to get it. But the baseline is somewhere between 3,000 and 4,000 over the next Assembly term. And I share that with you because I very much hope that all parties in the Assembly will have that ambition, because we need it to make sure that people have the warm, safe, comfortable homes that they richly deserve.
Welsh: Mewn gwirionedd, rwy'n credu o ddifrif y byddwn yn cyrraedd y targed o 20,000. Yr hyn na fyddwn yn ei wneud yn awr yw rhagori ar y targed hwnnw, ac roeddem yn gobeithio gwneud hynny cyn y pandemig. Ond rydym yn dal yn hyderus y byddwn yn cyrraedd yr 20,000. Fel y dywedais, roedd hi'n uchelgais gennym i ragori ar hynny cyn y pandemig. Rwy'n ddigon hapus i rannu rhai o'r ffigurau sydd gennyf gyda chi, oherwydd maent yn arfau cynllunio defnyddiol. Byddai angen inni adeiladu rhywle rhwng 3,000 a 4,000 o gartrefi cymdeithasol y flwyddyn drwy gydol tymor Senedd nesaf Cymru er mwyn ateb y galw presennol gan bobl mewn darpariaethau llety brys neu dros dro a'r hyn a wyddom am nifer yr unigolion a allai fod angen cartrefi o'r fath. Felly, mae hwnnw'n arf cynllunio o rywle rhwng 3,000 a 4,000. Byddai targed mwy uchelgeisiol, wrth gwrs, yn gwneud rhywbeth mwy - byddai'n dechrau caniatáu i bobl sydd eisiau tai cymdeithasol, nad ydynt yn y math hwnnw o lety ar hyn o bryd, gael tai o'r fath, a gallai targed mwy uchelgeisiol eto ganiatáu i bobl a hoffai gael tai cymdeithasol, ond nad oes ganddynt unrhyw obaith o gwbl o gyrraedd brig unrhyw fath o goeden angen blaenoriaethol, gael cartrefi o'r fath. Ond mae'r llinell sylfaen rywle rhwng 3,000 a 4,000 dros dymor nesaf y Cynulliad. Ac rwy'n rhannu hynny gyda chi oherwydd rwy'n gobeithio'n fawr y bydd gan bob plaid yn y Cynulliad yr uchelgais hwnnw, oherwydd mae arnom ei angen i sicrhau bod pobl yn cael y cartrefi cynnes, diogel a chyfforddus y maent yn eu haeddu.
English: Diolch, Llyr. Budget provision for local government has been increased significantly in 2020-21 to support local authorities to respond to the impacts of COVID-19. I announced the extension of the local authority hardship fund to £497 million over the recess.
Welsh: Diolch, Llyr. Mae'r ddarpariaeth gyllidebol ar gyfer llywodraeth leol wedi cynyddu'n sylweddol yn 2020-21 i gynorthwyo awdurdodau lleol i ymateb i effeithiau COVID-19. Cyhoeddais ein bod yn cynyddu'r gronfa galedi i awdurdodau lleol i £497 miliwn dros y toriad.
English: Thank you very much for that response. The assurance has been given with regard to the first quarter. I just want clarity that that will follow in the second quarter of this financial year. But, of course, a number of local authorities are planning their budgets for next year and some of them are considering departmental cuts. So, I ask you whether there is any guidance or message that you can give this afternoon to those authorities in planning their budgets to ensure that they won't be cutting a great many of the key services that are currently available and at a time when they will be needed most.
Welsh: Diolch i chi am yr ymateb hynny. Mae'r sicrwydd wedi cael ei roi, wrth gwrs, ynglŷn â digolledu yn y chwarter cyntaf. Dwi jest eisiau eglurder y bydd hynny yn dilyn yn ail chwarter y flwyddyn ariannol yma. Ond hefyd, wrth gwrs, mae nifer o awdurdodau lleol nawr yn cynllunio ar gyfer eu cyllideb y flwyddyn nesaf, a rhai ohonyn nhw yn ystyried toriadau adrannol. Felly, dwi'n gofyn i chi a oes yna unrhyw arweiniad neu unrhyw neges y gallwch chi ei roi y prynhawn yma i'r awdurdodau hynny wrth gynllunio, er mwyn sicrhau, wrth gwrs, na fyddan nhw'n torri llawer o'r gwasnaethau allweddol sydd ar gael ar hyn o bryd ar yr adeg pan fydd eu hangen nhw yn fwy nag erioed?
English: Thank you, Minister. I'd just like to start by saying that the latest announcement of money for local government, of course, is very welcome. Credit where credit is due - I think the fact that it's going to be given out on a claims basis is a great idea. I just wanted to know if the Minister can just give us confidence today that claims will be fairly assessed, given that some smaller councils, like Monmouthshire, have been disproportionately hit because of the unfair funding formula, which has, over the years, reduced their reserves to low levels, while other, better-funded councils have built up massive reserves of over £100 million, for example.
Welsh: Diolch, Weinidog. Hoffwn ddechrau drwy ddweud bod y cyhoeddiad diweddaraf am arian i lywodraeth leol i'w groesawu'n fawr wrth gwrs. Dylid rhoi clod lle mae'n ddyledus - credaf fod y ffaith y bydd yn cael ei roi allan ar sail hawliadau yn syniad gwych. Roeddwn am wybod a all y Gweinidog roi hyder inni heddiw y caiff hawliadau eu hasesu'n deg, o gofio bod rhai cynghorau llai, fel Sir Fynwy, wedi cael eu taro'n anghymesur oherwydd y fformiwla ariannu annheg, sydd, dros y blynyddoedd, wedi lleihau eu cronfeydd wrth gefn i lefelau isel, tra bod cynghorau eraill sy'n cael eu hariannu'n well wedi cronni cronfeydd wrth gefn enfawr o dros £100 miliwn, er enghraifft.
English: So, I don't recognise that description of the funding formula at all. Actually, the treasurer of Monmouth - [ Interruption. ] I can't hear what the Member on the screen is saying, Llywydd.
Welsh: Nid wyf yn cydnabod y disgrifiad hwnnw o'r fformiwla ariannu o gwbl. Mewn gwirionedd, dywedodd trysorydd Sir Fynwy - [ Torri ar draws. ] Ni allaf glywed beth y mae'r Aelod ar y sgrin yn ei ddweud, Lywydd.
English: Could we have some silence for the Minister to be heard by everybody, please?
Welsh: A gawn ni dawelwch i bawb glywed y Gweinidog, os gwelwch yn dda?
English: I had a very good meeting with the chief executive and the chief treasurer of Monmouth, alongside the leader, very recently to discuss the prospects for Monmouthshire. We are very aware that the pandemic has hit councils in a different way, and, absolutely, we are working with those councils to understand what that looks like. So, in the case of Monmouthshire, for example, it has a much heavier reliance on the collection of council tax than other councils elsewhere, and a heavier reliance on fees and income charges. So, in some ways, they do better out of the hardship fund than other authorities. So, we are very much doing that, and that's why it is a claims basis, so that we can work with individual authorities to understand the impact in that authority. Obviously, the distribution formula is done via the mechanism that involves all councils, and, actually, the treasurer of Monmouth is a very active member of that group.
Welsh: Cefais gyfarfod da iawn gyda phrif weithredwr a phrif drysorydd Mynwy, ochr yn ochr â'r arweinydd, yn ddiweddar iawn i drafod y rhagolygon ar gyfer Sir Fynwy. Rydym yn ymwybodol iawn fod y pandemig wedi taro cynghorau mewn ffordd wahanol, ac yn sicr, rydym yn gweithio gyda'r cynghorau i ddeall sut olwg sydd ar hynny. Felly, yn achos Sir Fynwy, er enghraifft, mae'n dibynnu llawer mwy ar gasglu'r dreth gyngor na chynghorau eraill mewn mannau eraill, ac mae'n dibynnu llawer mwy ar ffioedd a thaliadau incwm. Felly, mewn rhai ffyrdd, maent yn gwneud yn well o'r gronfa galedi nag awdurdodau eraill. Felly, rydym yn sicr yn gwneud hynny, a dyna pam y caiff ei wneud ar sail hawliadau, fel y gallwn weithio gydag awdurdodau unigol i ddeall yr effaith yn yr awdurdod hwnnw. Yn amlwg, gwneir y fformiwla ddosbarthu drwy'r mecanwaith sy'n cynnwys pob cyngor, ac mewn gwirionedd, mae trysorydd Mynwy yn aelod gweithgar iawn o'r grŵp hwnnw.
English: Welsh Government initiatives such as the Warm Homes programme, the Welsh housing quality standard and optimised retrofit programme support our ambition for everyone to have a decent home that is affordable, warm, safe and secure.
Welsh: Mae mentrau Llywodraeth Cymru fel y rhaglen Cartrefi Clyd, safon ansawdd tai Cymru a'r rhaglen ôl-osod er mwyn optimeiddio yn cefnogi ein huchelgais i bawb gael cartref gweddus sy'n fforddiadwy, yn gynnes, yn saff ac yn ddiogel.
English: Thank you, Minister. Since 2011-12, the Welsh Government has been providing financial assistance for household improvements via Nest. Now, this scheme has been in decline since 2015-16, with fewer households seeing improvements through the scheme each year. The numbers are down from 6,000 in 2015-16 to 3,800 in 2018-19. While the Welsh Government is winding down assistance with property improvements, the UK Government, on the other hand, has launched a green homes grant scheme, which should see over 600,000 homeowners in England supported. Will you commit to working with the Minister for Environment, Energy and Rural Affairs so as to be bold and to create a Welsh green homes grant scheme to support low-income households in Wales so that they can afford improvements here?
Welsh: Diolch, Weinidog. Ers 2011-12, mae Llywodraeth Cymru wedi bod yn darparu cymorth ariannol tuag at welliannau i gartrefi drwy Nyth. Nawr, mae'r cynllun hwn wedi bod yn dirywio ers 2015-16, gyda llai o aelwydydd yn gweld gwelliannau drwy'r cynllun bob blwyddyn. Mae'r niferoedd wedi gostwng o 6,000 yn 2015-16 i 3,800 yn 2018-19. Er bod Llywodraeth Cymru yn dirwyn cymorth ar gyfer gwelliannau i eiddo i ben, mae Llywodraeth y DU, ar y llaw arall, wedi lansio cynllun grant cartrefi gwyrdd, a ddylai arwain at dros 600,000 o berchnogion tai yn Lloegr yn cael cymorth. A wnewch chi ymrwymo i weithio gyda Gweinidog yr Amgylchedd, Ynni a Materion Gwledig i fod yn fentrus a chreu cynllun grant cartrefi gwyrdd i Gymru i gefnogi aelwydydd incwm isel yng Nghymru fel y gallant fforddio gwelliannau yma?
English: Thank you, Caroline. Environmental health officers have the power to issue fixed-penalty notices or recommend prosecution. They can issue premises improvement or closure notices for breaches of the coronavirus regulations and, from 14 September, they can close premises, events or public places on public health grounds. The police also have enforcement powers if people don't respond to the environmental health officers.
Welsh: Diolch, Caroline. Mae gan swyddogion iechyd yr amgylchedd bŵer i gyhoeddi hysbysiadau cosb benodedig neu argymell erlyniad. Gallant gyhoeddi hysbysiadau gwella neu gau adeiladau am dorri rheoliadau coronafeirws ac o 14 Medi ymlaen, gallant gau safleoedd, digwyddiadau neu fannau cyhoeddus ar sail iechyd y cyhoedd. Mae gan yr heddlu bwerau gorfodi hefyd os nad yw pobl yn ymateb i swyddogion iechyd yr amgylchedd.
English: Thank you, Minister. The sad truth is that COVID-19 continues to spread, and far too many people are failing to take this disease seriously, leading to unfortunately inevitable local flare-ups of infections. The only way that we can combat this in a fair and balanced way is to impose hyperlocal restrictions. Local government, already stretched thin before this pandemic, are now expected to impose and enforce lockdown measures. Minister, what additional resources are you providing to partners in local authorities to ensure that they can cope with challenges such as ensuring pubs are adhering to social distancing rules and are collecting contact information to aid our track, trace and protect efforts? Thank you.
Welsh: Diolch, Weinidog. Y gwir trist yw bod COVID-19 yn parhau i ledaenu, ac mae llawer gormod o bobl yn methu bod o ddifrif ynglŷn â'r clefyd hwn, gan arwain yn anochel, yn anffodus, at glystyrau lleol o'r haint. Yr unig ffordd y gallwn fynd i'r afael â hyn mewn ffordd deg a chytbwys yw gosod cyfyngiadau hyperleol. Disgwylir bellach i lywodraeth leol, sydd eisoes dan bwysau eithafol ers cyn y pandemig hwn, osod a gorfodi cyfyngiadau symud. Weinidog, pa adnoddau ychwanegol ydych chi'n eu darparu i bartneriaid yn yr awdurdodau lleol i sicrhau y gallant ymdopi â heriau megis sicrhau bod tafarndai'n glynu at reolau cadw pellter cymdeithasol ac yn casglu gwybodaeth gyswllt i gynorthwyo ein hymdrechion profi, olrhain a diogelu? Diolch.
English: Yes, thank you, Hefin. We've had all the responses in and we're in the process of preparing a summary of those responses, and I hope to be able to publish it later this autumn.
Welsh: Ie, diolch, Hefin. Rydym wedi cael yr holl ymatebion i mewn ac rydym wrthi'n paratoi crynodeb o'r ymatebion hynny, ac rwy'n gobeithio gallu ei gyhoeddi yn ddiweddarach yr hydref hwn.
English: Can I emphasise the importance of publishing those responses? Throughout lockdown it's been very difficult for residents in Cwm Calon estate in Ystrad Mynach to get any progress with particularly the estate management company Meadfleet, who have effectively cut off residents. They still take their money, they do a bit of work, but they don't want to engage with residents in any meaningful way. Residents are sick of them, to be honest with you. Redrow own part of the estate. It's very difficult to get work done there, although Redrow are engaging better, and Caerphilly council are doing the work as much as they can in the light of the restrictions that we are living under. There is no redress, and there remains no redress for residents who are in freehold to make a complaint on this issue. That remains the case, and we are desperate for action to take place. I commend you, Minister, in the work that you have done on this and seriously engaging with residents across Wales in similar situations. The sooner we can get the evidence published the better, and the sooner we can make progress on this the better. So, I really wanted to say, Minister, please keep this on the agenda and, as soon as possible, can we make progress on this issue?
Welsh: A gaf fi bwysleisio pwysigrwydd cyhoeddi'r ymatebion hynny? Drwy gydol y cyfyngiadau symud mae wedi bod yn anodd iawn i drigolion ystâd Cwm Calon yn Ystrad Mynach gael unrhyw gynnydd gyda Meadfleet yn enwedig, sef y cwmni rheoli ystadau, sydd i bob pwrpas wedi cau'r drws ar y preswylwyr. Maent yn dal i gymryd eu harian, maent yn gwneud ychydig bach o waith, ond nid ydynt eisiau ymgysylltu â phreswylwyr mewn unrhyw ffordd ystyrlon. Mae'r preswylwyr wedi cael llond bol arnynt, a dweud y gwir. Redrow sydd pia rhan o'r ystâd. Mae'n anodd iawn cael gwaith wedi'i wneud yno, er bod Redrow yn ymgysylltu'n well, ac mae cyngor Caerffili yn gwneud y gwaith gymaint ag y gallant yng ngoleuni'r cyfyngiadau rydym yn ddarostyngedig iddynt. Nid oes ffordd o fynnu iawn, ac nid oes modd i breswylwyr mewn rhydd-ddaliadau wneud cwyn ar y mater hwn. Mae hynny'n dal yn wir, ac rydym yn awyddus iawn i weld gweithredu'n digwydd. Rwy'n eich cymeradwyo, Weinidog, am y gwaith rydych wedi'i wneud ar hyn ac am ymgysylltu o ddifrif â thrigolion ledled Cymru sydd mewn sefyllfa debyg. Gorau po gyntaf y gallwn gyhoeddi'r dystiolaeth, a gorau po gyntaf y gallwn wneud cynnydd ar hyn. Felly, roeddwn yn awyddus iawn i ddweud, Weinidog, cadwch hyn ar yr agenda, os gwelwch yn dda, a chyn gynted ag sy'n bosibl, a gawn ni wneud cynnydd ar y mater hwn?
English: Yes, Hefin, I'm very well aware of the difficulties in a number of constituencies. Yours is particularly badly hit, I know, and we've had a number of meetings and a site visit at one point, I remember, and a number of other things on this. There are a few things that are also happening. So, we'll publish the results of our call for evidence shortly, and then we'll be able to look at what the programme going forward might be. I'm very encouraged by the fact that the Competition and Markets Authority investigation is rolling on, and I just said in response to an earlier question that we're very pleased that it's bringing people to the table who otherwise wouldn't have been brought to the table. So, it may be that people are more willing to talk once the investigation proceeds. Also, we're currently investigating whether Wales should sign up to the new homes ombudsman arrangements, and, subject to a piece of work that my officials are doing, we may be able to recommend that we do that. Through Rebecca Evans, my colleague, I'll be asking the Llywydd to consider whether we can get something onto the floor of the Senedd once we've completed that piece of work. So, there are things going on, Hefin, but I do appreciate the amount of work that it's been for you and your office, and the concerns of your constituents, and we very much hope to be able to do something swiftly once we've got that piece of evidence in place.
Welsh: Hefin, rwy'n ymwybodol iawn o'r anawsterau mewn nifer o etholaethau. Mae eich un chi wedi cael ei tharo'n arbennig o wael, rwy'n gwybod, ac rydym wedi cael nifer o gyfarfodydd ac ymweliad safle ar un pwynt, rwy'n cofio, a nifer o bethau eraill ar hyn. Mae ambell beth arall yn digwydd hefyd. Felly, byddwn yn cyhoeddi canlyniadau ein galwad am dystiolaeth cyn bo hir, ac yna byddwn yn gallu edrych ar y rhaglen yn y dyfodol. Rwy'n falch iawn o'r ffaith bod ymchwiliad yr Awdurdod Cystadleuaeth a Marchnadoedd yn mynd rhagddo, ac rwyf newydd ddweud mewn ymateb i gwestiwn cynharach ein bod yn falch iawn ei fod yn dod â phobl i mewn i hyn na fyddent fel arall wedi cael eu cynnwys. Felly, efallai y bydd pobl yn fwy parod i siarad pan fydd yr ymchwiliad yn mynd rhagddo. Hefyd, rydym wrthi'n ymchwilio i weld a ddylai Cymru ymrwymo i drefniadau'r ombwdsmon cartrefi newydd, ac yn amodol ar ddarn o waith y mae fy swyddogion yn ei wneud, efallai y gallwn argymell ein bod yn gwneud hynny. Drwy Rebecca Evans, fy nghyd-Aelod, byddaf yn gofyn i'r Llywydd ystyried a allwn gael rhywbeth ar lawr y Senedd pan fyddwn wedi cwblhau'r gwaith hwnnw. Felly, mae pethau'n digwydd, Hefin, ond rwy'n sylweddoli faint o waith y mae wedi'i olygu i chi a'ch swyddfa, a phryderon eich etholwyr, ac rydym yn gobeithio'n fawr y gallwn wneud rhywbeth yn gyflym ar ôl i ni gael y dystiolaeth honno yn ei lle.